HU
2023.5.4.
Az Európai Unió Hivatalos Lapja
C 158/13
A logó mérete a csomagolástól függően változhat, de a szabványos méreteknek arányosnak kell maradniuk.
4.
A földrajzi terület tömör meghatározása A „Ciliegia di Lari” oltalom alatt álló földrajzi jelzés előállítási területe a következő települések közigazgatási területét foglalja magában: Casciana Terme – Lari, Terricciola és Crespina-Lorenzana.
5.
Kapcsolat a földrajzi területtel A „Ciliegia di Lari” elismerése iránti kérelem a termék minőségén alapuló történelmi hírnéven alapul.
Ez a földrajzi terület sajátos jellemzőinek tulajdonítható, amelyek cseresznyefa termesztése szempontjából kedvezőek.
Ezek közé tartozik a talaj és az éghajlat, valamint a mezőgazdasági, társadalmi, kulturális és gazdasági tényezők.
E tényezők kombinációja alapozta meg a termék helyhez kapcsolódó hírnevét olyannyira, hogy azt a Lari elnevezéssel azonosítják.
A „Ciliegia di Lari” előállításának hosszú múltja szoros kapcsolatot teremtett a fogyasztókkal.
A fogyasztók nagyra értékelik az egyedi, különleges minőséget, azaz a cseresznye természetes édességét.
Az értékesítési helyen a fogyasztók elfogadják, hogy az ár magasabb, mint a máshonnan származó cseresznye ára.
A 4. pontban említett elkülönített földrajzi terület mindig jelentős cseresznyetermesztési terület volt, ahogy arra a korábbi és közelmúltbeli tanulmányok és felmérések is utalnak (M. Basso, S. Natali, 1959; A. Funghi, 2004; különböző szerzők, szerkesztette: R. Massai, 2013).
A „Ciliegia di Lari” termőterületét a cseresznyefa termesztésére különösen alkalmas talaj és éghajlati viszonyok jellemzik.
Ezek a tényezők közvetlenül befolyásolják a gyümölcs minőségét a természetes édességnek köszönhetően (Brix-fok).
A talajszerkezet, valamint a hőmérséklet és csapadékeloszlás „Ciliegia di Lari” termőterületét jellemző két tényező, amelyek képesek befolyásolni a gyümölcs minőségét: édesség Brix-fokban kifejezve.
–
A terület mezőgazdasági talajainak fizikai tulajdonságai, amelyek a jellemzően általuk tárolt vízkészleteknek köszönhetően homokból, iszapból és agyagból állnak, lehetővé teszik a termesztők számára, hogy mindhárom fenológiai szakaszban kiegyensúlyozottan fejlődő fákkal rendelkezzenek: virágzás, gyümölcskötődés és érés.
Ezek a szakaszok alapvető fontosságúak az optimális cukorkoncentrációjú (Brix-fokú) gyümölcsök előállításához.
–
A termőterület hőmérsékletét és csapadékeloszlását számos olyan tényező jellemzi, amelyek kedvezőek a természetesen édes cseresznye termesztéséhez, és nem járnak negatív hatással.
A területet nem érintik különösen a késői fagyok, amelyek gátolhatják a virágzást.
Az enyhe tavaszi hőmérsékletet mérsékelt csapadék kíséri, amely garantálja az optimális virágzást és gyümölcskötődést.
Hasonlóképpen az érés utolsó szakaszában ritkán előforduló csapadék is mérsékeli a cseresznyerepedés problémáját.